Diari Oficial de la Generalitat Valenciana


Sumari del DOGV 2000, del 07-04-1993 (1993/827603)

ORDRE de 22 de març de 1993, de la Conselleria de Cultura, Educació i Ciència, per la qual es convoquen ajudes destinades al manteniment d'institucions dedicades a l'educació de la població menor de 4 anys, patrocinades per corporacions locals i entitats sense intenció de guany.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/22/(2)/dof/vci/html**

### Dades del document

Número de DOGV
:   2000

Data del DOGV
:   07-04-1993

Secció del DOGV
:   DISPOSICIONS GENERALS

Número del document
:   1993/827603


Data del document
:   22-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 22 de març de 1993, de la Conselleria de Cultura, Educació i Ciència, per la qual es convoquen ajudes destinades al manteniment d'institucions dedicades a l'educació de la població menor de 4 anys, patrocinades per corporacions locals i entitats sense intenció de guany.  
Dins de l?objectiu general de millorar l?oferta educativa existent a la Comunitat Valenciana, la Conselleria de Cultura, Educació i Ciència vol col·laborar amb les institucions locals i entitats sense intenció de guany dedicades a l?educació de la població menor de quatre anys, amb la finalitat d'adaptar la xarxa d'institucions existents dedicades a l?educació d'aquest sector a allò preceptuat en la Llei Orgànica 1/1990, de 3 d'octubre, d'Ordenació General del Sistema Educatiu i en el Reial Decret 1004/91, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris. Amb això s'intenta promoure l'adequada prestació dels serveis de les institucions que impartesquen el que serà el Primer Cicle de l?Educació Infantil, tal com la prefigura la normativa esmentada.  
Per a la consecució d'aquest objectiu, s'ha previst un sistema d'ajudes que contribuesca a sufragar parcialment les despeses derivades de la prestació d'aquests serveis.  
Per tot això, i en virtut de les facultats que em confereix l'article 35 de la Llei de Govern Valencià,  
ORDENE  
Primer  
1. Dins dels límits pressupostaris aprovats amb aquesta finalitat, la Conselleria de Cultura, Educació i Ciència concedirà ajudes destinades al manteniment dels centres que acullen població menor de 3 anys, de titularitat de corporacions locals o institucions sense intenció de guany de la Comunitat Valenciana.  
2. Només podrà ser considerat, pel que fa a la subvenció, el període d'edat de 3 a 4 anys, quan l'oferta de places per a xiquets d'aquesta edat sostingudes amb fons públics siga insuficient en la localitat.  
3. Es consideraran institucions patrocinades per corporacions locals les de titularitat de la mateixa corporació local i les de titularitat privada en què la corporació local assumesca almenys el 50% del cost de manteniment, i les que es declaren patrocinades per aquesta a través d'un certificat del secretari de l'ajuntament.  
Segon  
1. l'import global màxim que podrà assignar-s'hi en concepte d'aquestes ajudes quedarà determinat per la quantitat consignada en la línia de subvenció 4.05 de la secció, servei i programa 20.89.526.37 d'ensenyaments bàsics, i que suma 999.454.191 pessetes.  
2. La quantitat que resulte adjudicada a cada institució, sumada a altres ingressos que aquesta reba, no podrà ser superior a les despeses que efectue l?entitat beneficiària.  
Tercer  
S'autoritza la Direcció General de Centres Docents perquè adopte les mesures complementàries que considere convenients per al desplegament d'aquesta ordre.  
Quart  
S'aproven les bases per les quals es regeix aquesta convocatòria, i el model d'instància, que s'inclouen com a annexos I i II, respectivament, en l'ordre.  
DISPOSICIONS FINALS  
Primera  
Es delega la Direcció General de Centres Docentes per a la facultat de concedir o denegar aquestes ajudes, alhora que se l'autoritza perquè dicte les resolucions necessaris per al desplegament i l?execució d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 22 de març de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases de la convocatòria  
Primera. Concepte de subvenció i requisits  
1. Les ajudes s'atorgaran en concepte de subvenció per tal de contribuir parcialment al manteniment de les institucions dedicades a l?educació de la població menor de 3 anys. No obstant això, en els nuclis on hi haja població entre els 3 i els 4 anys d'edat que no puga ser escolaritzada en centres públics, s'ampliarà fins als 4 anys.  
2. La capacitat de la institució haurà de ser, com a mínim, de 3 unitats escolars equivalents a 41 alumnes, tal com preveuen el Reial Decret 1004/91, per al Primer Cicle d'Educació Infantil, tret que el cens infantil de la localitat o barri on s'ubique la institució sol·licitant hagués de ser Atès a pesar de tenir un nombre menor de places, la qual cosa caldrà acreditar mitjançant la certificació corresponent de l'ajuntament respectiu. En cas que en una localitat o barri hi haja dues o més institucions dedicades a l?educació de la població que es considera que infrautilitza les pròpies capacitats, i totes sol·liciten la subvenció, seran excloses les que no complesquen les exigències del Reial Decret 1004/91, de 14 de juny, sobre centres d'Educació Infantil.  
Segona. Sol·licitants  
1. Podran sol·licitar les ajudes que es convoquen, les corporacions locals i entitats sense intenció de guany titulars d'aquestes institucions en l?àmbit de la Comunitat Valenciana.  
2. Queden excloses d'aquesta convocatòria:  
a) Les fundacions laborals constituïdes per empreses privades, quan es dediquen a l'atenció exclusiva de fills d'empleats o ocupen amb aquest fi el 75% de la seua capacitat, i les institucions promogudes i finançades per entitats d'estalvi.  
b) Les institucions que no hagen començat l'activitat a l?inici del curs 1992/93.  
c) Els destinataris d'ajudes de l'última convocatòria que no les hagen justificat adequadament i que no hagen renunciat ni reintegrat la part no justificada.  
d) Les institucions que no hagen donat d'alta el personal educador i la resta de personal adscrit al centre en la Seguretat Social.  
e) Les institucions que no hagen complert les obligacions tributàries d'acord amb l?Ordre de 7 de gener de 1991, de la Conselleria d'Economia i Hisenda, i l'article 47, punt 7, del Decret Legislatiu de 26 de juny de 1991 (DOGV número 1588, de 17 de juliol de 199 1) i la resta de la normativa concordant.  
f) Els centres que, per ser laborals, sol·liciten ajudes a la Conselleria de Treball i Afers Socials.  
Tercer. Formalització  
1. Les sol·licituds es formalitzaran segons el model que s'annexa en l'annex II d'aquesta convocatòria. La instància, juntament amb els annexos i la documentació, es podrà presentar en les direccions territorials d'Educació i Ciència, en els centres d'informació de l'Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans establerts en les normes que regulen el procediment administratiu.  
2. El termini per a la presentació de sol·licituds és de quinze dies hàbils comptadors des de l?endemà de la publicació d'aquesta convocatòria al Diari Oficial de la Generalitat Valenciana.  
Quarta. Documentació  
Caldrà adjuntar a la sol·licitud la documentació següent:  
a) Justificant, expedit per la tresoreria territorial de la Seguretat Social corresponent, d'estar al corrent en el pagament a la Seguretat Social de tota la plantilla del centre escolar, i certificat del secretari de l'ajuntament o del director de l?entitat sense finalitat de lucre fent s'hi constar el nom, els cognoms i el DNI de cada treballador. No obstant això, i a fi de poder complir el termini previst per a la presentació de la documentació, es podran aportar els TC1 i TC2 de la plantilla corresponents al quart trimestre de 1992. Posteriorment, en un termini no superior a un mes, cada centre quedarà obligat a facilitar a la direcció territorial de Cultura i Educació el certificat de la Seguretat Social esmentat, que s'adjuntarà a l?expedient.  
b) documentació acreditativa del centre d'haver complert les obligacions tributàries, i certificat del secretari de l'ajuntament o del director del centre en què conste el nom, els cognoms, el DNI i l'import brut en pessetes del que va percebre i va declarar cada treballador a la Hisenda Pública pel que fa a l'any 1992 (Ordre de 7 de gener de 1991, de la Conselleria d'Economia i Hisenda i article 47, punt 7, del Decret Legislatiu de 26 de juny de 1991).  
c) Còpia certificada de l'acord del ple o de la Comissió de Govern que autoritze la sol·licitud.  
d) Documenten què conste el compromís del centre infantil de sotmetre's a les actuacions de comprovació, que efectuarà aquesta conselleria, i a les de control financer, que pertoquen a la Intervenció General en relació amb l'ajuda que se li puga concedir.  
e) Certificat del secretari de l'ajuntament del dèficit previst del centre per al curs 1992/93 (ingressos propis per concepte de matrícula, taxes, menjador, transport, descomptant les despeses totals), en què s'assenyale que en els pressupostos de la corporació per a 1993 hi ha una quantitat consignada per al centre infantil, indicant-n'hi la quantia, la partida pressupostària i el concepte en què consta, i el compromís de no disminuir ni anul·lar l?esmentada consignació. Així mateix, caldrà puntualitzar-hi altres possibles fons de finançament externes i els imports respectius per tal de cobrir o reduir el dèficit previst, a més de la mateixa petició a la Conselleria de Cultura, Educació i Ciència.  
Les entitats sense finalitat de lucre hauran d'aportar-hi un certificat firmat pel director sobre el dèficit estimat del centre per al curs 1992/93 (ingressos propis, com ara matrícula, quotes, menjador, transport, descomptant les despeses totals). Així mateix, caldrà que s'hi especifiquen les fonts financeres de què preveuen disposar, tant siga la de la mateixa institució que és titular o patrocinadora del centre com les externes (públiques o privades), indicant-hi, en qualsevol cas, la denominació i l?import que se sol·licitarà i la referència a la subvenció que per aquest concepte demana a la Conselleria de Cultura, Educació i Ciència.  
f) Compromís del centre de treballar en coordinació amb la Conselleria de Cultura, Educació i Ciència, quant a la planificació general que aquesta elabore.  
g) El rebut de l?Import sobre Activitats Econòmiques (IAE) o el de la llicència fiscal corresponent a l'any 1993, o bé el document d'exempció emès per l?organisme competent.  
h) Certificat, si escau, del secretari de l'ajuntament del nombre d'alumnes i capacitat del centre (annex I, base lª, paràgraf 2) i del pressupost destinat per l'ajuntament al manteniment del centre (apartat 1r., punt 3 de l?ordre).  
A més a més, qualsevol document que el centre haja d'aportar-hi atenent el contingut d'aquesta ordre i dels annexos.  
Caldrà presentar els originals de tots els documents, o bé fotocòpies compulsades.  
Cinquena. Tramitació per part de les direccions territorials de Cultura i Educació  
En el moment de rebre els documents, si hi manca cap o presenta algun tipus de defecte qualsevol d'ells, la direcció territorial de Cultura i Educació corresponent el reclamarà a l?entitat sol·licitant mitjançant corren certificat i justificant de recepció, donant-li un termini de deu dies perquè hi aporte les dades o els documents no inclosos en l?expedient. En cas que transcórrega el termini assenyalat i no s'hi presente la documentació exigida, es trametrà l?expedient, fent-hi constar aquesta incidència, a la Direcció General de Centres Docents, que l'arxivarà sense més tràmits.  
Una vegada estiguen complets els expedients, la Inspecció Educativa emetrà un informe sobre els punts que s'esmenten a continuació:  
- Característiques i distribució de l?immoble del centre.  
- Plantilla, titulació i destinació concreta.  
- Serveis, equipament i instal·lacions i activitats extraescolars.  
- Informació diversa i dades d'interès.  
- Comprovació de la documentació aportada.  
Quan s'hagen completat els expedients amb l?informe de la Inspecció Educativa, seran tramesos a la Direcció General de Centres Docents perquè els tramite en un termini que, en cap cas, podrà excedir un me comptador des de l?endemà de l?últim dia hàbil per a la presentació d'instàncies.  
Sisena. Proposta de la comissió  
1. Es constitueix una comissió composta per:  
- El/la Cap del Servei de Centres Privats, que hi actuarà com a president/a.  
- Un/una representant de la Direcció General d'Ordenació i Innovació Educativa.  
- Un/una representant del Servei de Planificació i Estadística de la Direcció General de Centres Docents.  
- Un/una inspector/a educatiu/va designat/ada per la Directora General de Centres Docents.  
- Un/una directora d'escola infantil designat/ada per la Directora General de Centres Docents.  
- El/la responsable de cada direcció territorial d'haver completat cada expedient amb la documentació requerida per aquesta ordre.  
- El/la Cap de la Secció de Subvencions de la Direcció General de Centres Docents, que actuarà com a secretari/ària de la comissió.  
2. Una vegada rebuda la documentació de les direccions territorials, i examinats els expedients, la comissió efectuarà la proposta d'adjudicació de quantitats o la denegació d'aquestes atenent els criteris següents:  
a) Característiques i distribució de l?immoble (fins a 6 punts).  
b) Alumnat, personal educador i qualsevol altre tipus de personal, i alumnes amb discapacitats (fins a 18 punts). Aquesta puntuació es podrà incrementar tenint en compte determinades titulacions, a proposta de la comissió (fins a 5 punts).  
c) Serveis, equipament, instal·lacions i activitats extraescolars (fins a 9 punts).  
d) Centre situat a un barri d'acció preferent, d'acord amb el Decret 157/88, DOGV número 935, (15 punts).  
e) Dèficit previst per al centre, segons s'indica a l'annex I, base 4ª, apartat e), d'aquesta ordre (fins a 10 punts).  
f) Implantació del currículum corresponent a l?Educació Infantil (Decret 19/92, DOGV número 1727), (fins a 6 punts).  
g) Als centres la titularitat dels quals corresponga a una corporació local o dels quals aquesta es declare patrocinadora, d'acord amb el que s'estableix en l'apartat 1r, punt 3, d'aquesta ordre, se'ls podrà augmentar la puntuació obtinguda en els apartats anteriors en la proposició que determine la comissió quan pertoque (fins al 100%).  
Setena. Resolució  
Una vegada emesa la proposta de la comissió referent a l'adjudicació de quantitats i a la denegació de subvenció a les institucions que no complesquen els requisits fixats en aquesta ordre de convocatòria, la Direcció General de Centres Docents dictarà la resolució corresponent.  
En tot cas, la denegació de la subvenció caldrà que siga motivada i les raons s'hauran de fer constar en la resolució.  
La resolució a què fa referència aquesta base caldrà que siga dictada en el termini màxim de 6 mesos comptadors des del dia de l?entrada en vigor d'aquesta ordre. En el supòsit que transcorregut aquest termini no s'haja dictat cap resolució, les sol·licituds presentades es consideraran desestimades.  
Aquesta resolució serà publicada al Diari Oficial de la Generalitat Valenciana especificant-hi, entre altres aspectes, el termini de què disposarà la Direcció General de Centres Docents per a efectuar les propostes de pagament que no podrà excedir, al seu torn, els 6 mesos des que siga publicada la resolució.  
Vuitena. Justificació de la subvenció  
Per a la percepció de la subvenció, el beneficiari haurà de justificar-ne la inversió, davant la Direcció General de Centres Docents, per un import igual o superior a l'ajuda aprovada.  
En la documentació que trametrà la institució i que té com a objectiu justificar la subvenció, caldrà que hi figure inexcusablement la corresponent a Hisenda, fent-hi constar el que s'ha pagat i s'ha cobrat en concepte de retenció a la bestreta de l'any 1992, i l?específica d'haver complert les obligacions davant la Seguretat Social (TC1 i TC2; nòmines o fulls de salari, etc.).  
Per a justificar la subvenció, s'hi hauran d'aportar els originals dels documents o fotocòpies compulsades, sent només vàlids aquells l'actuació dels quals estiga compresa entre el dia 1 de gener i el 31 de maig de 1993, ambdós inclosos.  
La Direcció General de Centres Docents haurà d'assenyalar, en la resolució en què figure la subvenció o denegació d'aquesta, el termini per a la presentació de la documentació justificativa.  
Novena. revocació o disminució de la subvenció  
1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per administracions o ens públics o privats, podran produir la modificació de la resolució de la concessió.  
L'import d'aquestes subvencions no podrà ser, en cap cas, d'una quantitat que, aïlladament o bé en concurrència amb subvencions o ajudes d'altres administracions públiques, ens públics o privats, supere el cost de l'activitat que haja de desplegar el beneficiari.  
2. Es faran efectius el reintegrament de les quantitats percebudes i l?exigència de l'interès de demora des del moment del pagament de la subvenció, en els següents casos:  
2. 1. Incompliment de l?obligació de justificació.  
2.2. Obtenció de la subvenció sense complir les condicions requerides per a això.  
2.3. Incompliment de la finalitat per a la qual va ser concedida la subvenció.  
2.4. Incompliment de les obligacions imposades als beneficiaris amb motiu de la concessió de la subvenció.  
3. Es farà el reintegrament de la quantitat transferida o la reducció parcial de la subvenció aprovada, en els supòsits que a continuació s'assenyalen:  
3.1. Quan la documentació aportada es referesca a una quantitat en pessetes inferior a la subvenció aprovada.  
3.2. Quan els documents aportats no complesquen els requisits legals perquè siguen expedits.  
3.3. Quan els documents es referesquen a un col·lectiu o plantilla que siga diferent de la del centre i no porten, adjunt, el certificat del secretari de l'ajuntament o del director del centre fent-hi constar, a més del total en pessetes corresponent al document, la part que s'atribueix en exclusiva al centre educatiu.  
4. Així mateix, en el supòsit previst en el paràgraf segon del punt 1 d'aquesta base, es portarà a cap el reintegrament de la quantitat excedent obtinguda en relació amb el cost de l'aetivitat realitzada.  
Deu. Altres possibles subvencions  
El beneficiari haurà de comunicar a la Conselleria de Cultura, Educació i Ciència (Direcció General de Centres) l?obtenció de subvencions o ajudes per a aquesta finalitat procedents de qualsevol entitat pública o privada.  
Veure annex


Còpia Permalink ELI